
ՀՀ ՊՆ պաշտպանական քաղաքականության և միջազգային համագործակցության վարչության արարողակարգի և ապահովման բաժնում փորձագետների ներգրավելու մասին

Աշխատանքների համառոտ նկարագրությունը՝
ՀՀ պաշտպանության նախարարության (այսուհետ՝ Նախարարություն) պաշտպա-նական քաղաքականության և միջազգային համագործակցության վարչության (այսուհետ՝ Վարչություն) արարողակագի և ապահովման բաժնում (այսուհետ՝ Բաժին) միջազգային համագործակցության շրջանակներում ընդլայնվել են անմիջական գործընկեր պետությունների հետ համագործակցության շրջանակները, որոնց իրականացման համար անհրաժեշտ է ապահովել համապատասխան պետությունների հետ բնականոն համագործակցությունը:
Հաշվի առնելով Բաժնի աշխատանքների ծավալի ավելացումը, ինչպես նաև այն հանգամանքը, որ Բաժինը չունի համապատասխան աշխատանքներն իրականացնելու համար անհրաժեշտ քանակի մասնագետներ՝ անհրաժեշտություն է առաջացել ներգրավելու տվյալ ոլորտի 1 մասնագետ (փորձագետ):

Փորձագետ ներգրավելու ժամկետը՝ 1 (մեկ) տարի:
Փորձագետին յուրաքանչյուր ամիս հաշվարկվում է հիմնական աշխատավարձ 221,312 (երկու հարյուր քսանմեկ հազար երեք հարյուր տասներկու) ՀՀ դրամ գումարի չափից։
 Փորձագետի համար հավելավճարներ, լրավճարներ չեն սահմանվում:

Փորձագետի աշխատանքային ռեժիմը, տևողությունը և արձակուրդը՝
Փորձագետի համար սահմանվում է աշխատաժամանակի նորմալ տևողություն: Աշխատանքային օրվա սկիզբը սահմանվում է ժամը 9.00, ավարտը՝ ժամը 18.00:
Փորձագետին ՀՀ օրենսդրությամբ սահմանված կարգով տրամադրվում է ամենամյա նվազագույն արձակուրդ՝ 20 աշխատանքային օր տևողությամբ:

Փորձագետի պարտականությունները՝ 
1) մասնակցել ՀՀ ժամանող օտարերկրյա պաշտոնական և աշխատանքային պատվիրակությունների այցերի և միջազգային պաշտպանական համագործակցության ոլորտի այլ միջոցառումների արարողակարգային գործընթացներին,
2) մասնակցել Հայաստանի Հանրապետությունում հավատարմագրված օտարերկրյա և միջազգային կազմակերպությունների դիվանագիտական և ռազմադիվանագիտական ներկայացուցիչների հաղորդակցմանը նախարարության ղեկավարության և համակարգի կառուցվածքային ստորաբաժանումների հետ և կազմակերպում է քննարկումներ նրանց հետ,
3) մասնակցել արարողակարգի հետ կապված՝ ՀՀ պետական կառավարման մարմինների, օտարերկրյա պետությունների և միջազգային կազմակերպությունների համապատասխան կառույցների և պաշտոնատար անձանց հետ փոխգործակցության աշխատանքների իրականացմանը,
[bookmark: _Hlk71872236][bookmark: _Hlk223689886]4) կազմակերպել օտարերկրյա պետություններ ՀՀ ՊՆ և ԶՈՒ ԳՇ ղեկավարության ու այլ ներկայացուցիչների պաշտոնական և աշխատանքային այցերը, արտերկրում միջազգային համագործակցության մյուս միջոցառումները։ 
Փորձագետին ներկայացվող պահանջները՝
    1)  բարձրագույն կրթություն, 
    2) գործառույթների իրականացմանն անհրաժեշտ նորմատիվ իրավական ակտերի իմացություն,
   3) համակարգչով և ժամանակակից այլ տեխնիկական միջոցներով աշխատելու ունակություն, 
   4) հայերենի, անգլերենի, ռուսերենի իմացություն։

Դիմող ՀՀ քաղաքացիները պետք է ներկայացնեն հետևյալ փաստաթղթերը`
· դիմում ՀՀ ՊՆ գլխավոր քարտուղարի անունով (լրացվում է փաստաթղթերը հանձնելիս), 
· կրթությունը հավաստող պետական նմուշի փաստաթուղթ (փաստաթղթեր),
· արական սեռի անձինք` նաև զինվորական գրքույկ կամ դրան փոխարինող ժամանակավոր զորակոչային տեղամասին կցագրման վկայական, կամ համապատասխան տեղեկանք.
· մեկ լուսանկար` 3 x 4 սմ չափսի,
· անձնագիր կամ նույնականացման քարտ,
· սոցիալական քարտ կամ հանրային ծառայության համարանիշ ունենալու մասին տեղեկանք,
· ինքնակենսագրական (CV), 
· հայտարարություն ՀՀ կառավարության 2018 թվականի օգոստոսի 2-ի N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին:
Ընտրությունը կատարվում է փաստաթղթերի ուսումնասիրման և հարցազրույցի եղանակով:
Քաղաքացիները փաստաթղթերը ներկայացնում են առձեռն, ընդունվում են միայն աշխատանքային օրերին` ժամը 10.30-ից մինչև 12.30-ը և 14.30-ից մինչև 16.30-ը:
Դիմումների ընդունման վերջնաժամկետը հայտարարության հրապարակմանը հաջորդող երրորդ աշխատանքային օրն է՝  16․10․2026թ.
Աշխատանքի վայրը՝ ՀՀ, ք. Երևան, Բագրևանդի 5:
[bookmark: _Hlk182478413][bookmark: _Hlk182553344]ՀՀ քաղաքացիները տվյալ պաշտոնը զբաղեցնելու համար կարող են դիմել ՀՀ պաշտպանության նախարարության պաշտպանական քաղաքականության և միջազգա-յին համագործակցության վարչություն՝ ք. Երևան, Բագրևանդի 5, հեռ.՝ 055-60-30-55 (ներքին՝ 25-57 և 27-82):

13․10․2026թ․









